ᱥᱤᱫᱚ ᱠᱟᱹᱱᱦᱩ ᱵᱤᱨᱥᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ

ᱥᱤᱫᱚ ᱠᱟᱹᱱᱦᱩ ᱵᱤᱨᱥᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ (ᱥ.ᱠ.ᱵ.ᱡ.ᱵ) ᱫᱚ ᱥᱤᱧᱚᱛ ᱨᱮᱭᱟᱜ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱯᱩᱨᱩᱞᱤᱭᱟᱹ ᱦᱚᱱᱚᱛ ᱨᱮ ᱢᱮᱱᱟᱜ ᱢᱤᱫ ᱥᱚᱨᱠᱟᱨᱤ ᱯᱚᱱᱚᱛ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱟᱱᱟ᱾ ᱱᱚᱣᱟ ᱫᱚ ᱮᱯᱨᱤᱞ ᱒᱐᱑᱐ ᱥᱮᱨᱢᱟ ᱨᱮᱭᱟᱜ ᱯᱚᱪᱷᱤᱢ ᱵᱟᱝᱞᱟ ᱵᱤᱫᱷᱟᱱᱥᱚᱵᱷᱟ ᱨᱮᱭᱟᱜ ᱢᱤᱫ ᱟᱹᱨᱤ ᱞᱮᱠᱟᱛᱮ ᱛᱷᱟᱯᱚᱱ ᱦᱩᱭ ᱞᱮᱱᱟ᱾ ᱱᱚᱸᱰᱮ ᱫᱚ ᱟᱨᱴᱥ ᱨᱮᱭᱟᱜ ᱱᱟᱱᱟᱼᱦᱩᱱᱟᱹᱨ ᱥᱟᱛᱟᱢ ᱪᱮᱛᱟᱱ ᱨᱮ ᱟᱱᱰᱟᱨᱜᱽᱨᱮᱡᱩᱭᱮᱴ ᱟᱨ ᱯᱳᱥᱴ ᱜᱨᱮᱡᱩᱭᱮᱴ ᱠᱳᱨᱥ ᱯᱟᱲᱦᱟᱣ ᱦᱩᱭᱩᱜ ᱠᱟᱱᱟ᱾Tribal areas get own university, indianexpress.com. The Indian Express. Published Kolkata, 23 April 2010. Retrieved 29 July 2012

ᱱᱟᱜᱟᱢ
ᱱᱚᱣᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱖ ᱡᱩᱞᱟᱭ ᱒᱐᱑᱐ ᱥᱮᱨᱢᱟ ᱨᱮ ᱯᱚᱪᱷᱤᱢ ᱵᱟᱝᱞᱟ ᱵᱤᱫᱷᱟᱱᱥᱚᱵᱷᱟ ᱦᱚᱛᱮᱛᱮ ᱯᱟᱥ ᱞᱮᱱ ᱥᱤᱫᱚ ᱠᱟᱹᱱᱦᱩ ᱵᱤᱨᱥᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱟᱹᱨᱤ, ᱒᱐᱑᱐, ᱦᱚᱛᱮᱛᱮ ᱵᱮᱱᱟᱣ ᱟᱠᱟᱱᱟ᱾ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱟᱯᱚᱱ ᱞᱟᱹᱜᱤᱫ ᱯᱩᱨᱩᱞᱤᱭᱟᱹ ᱨᱮᱭᱟᱜ ᱡᱚᱜᱚᱱᱱᱟᱛᱷ ᱠᱤᱥᱚᱨ ᱠᱚᱞᱮᱡᱽ ᱑᱓ ᱮᱠᱚᱨ ᱡᱟᱭᱜᱟᱭ ᱫᱟᱱ ᱞᱮᱫᱟ᱾ ᱱᱚᱣᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱵᱽᱨᱤᱴᱤᱥ ᱥᱟᱥᱚᱱ ᱵᱤᱨᱩᱫᱽ ᱨᱮᱠᱚ ᱞᱟᱹᱲᱦᱟᱹᱭ ᱞᱮᱱ ᱯᱮᱭᱟ ᱦᱩᱞᱜᱟᱹᱨᱤᱭᱟᱹ ᱥᱤᱫᱚ ᱢᱩᱨᱢᱩ, ᱠᱟᱹᱱᱦᱩ ᱢᱩᱨᱢᱩ ᱟᱨ ᱵᱤᱨᱥᱟ ᱢᱩᱱᱰᱟ ᱟᱜ ᱧᱩᱛᱩᱢ ᱛᱮ ᱫᱚᱦᱚ ᱦᱩᱭ ᱟᱠᱟᱱᱟ᱾University History , skbu.ac.in. Retrieved 29 July 2012.

ᱛᱚᱯᱚᱛᱤ ᱢᱩᱠᱷᱟᱨᱡᱤ ᱫᱚ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱ ᱯᱩᱭᱞᱩ ᱵᱷᱟᱭᱤᱥ-ᱪᱟᱱᱥᱤᱞᱟᱨ ᱞᱮᱠᱟᱛᱮᱭ ᱵᱚᱦᱟᱞ ᱞᱮᱱᱟ᱾ ᱱᱚᱣᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱭᱟᱜ ᱢᱩᱬᱩᱛ ᱡᱚᱥ ᱫᱚ ᱦᱩᱭᱩᱜ ᱠᱟᱱᱟ ᱟᱹᱫᱤᱵᱟᱹᱥᱤ ᱞᱟᱠᱪᱟᱨ ᱟᱨ ᱯᱟᱹᱨᱥᱤ ᱞᱟᱦᱟᱱᱛᱤ ᱟᱨ ᱨᱩᱠᱷᱤᱭᱟᱹ ᱫᱚᱦᱚ ᱠᱟᱜ — ᱡᱟᱹᱥᱛᱤ ᱠᱟᱭᱛᱮ ᱥᱟᱱᱛᱟᱲᱤ ᱯᱟᱹᱨᱥᱤ᱾ ᱱᱚᱸᱰᱮᱱᱟᱜ ᱯᱳᱥᱴ ᱜᱨᱮᱡᱩᱭᱮᱴ ᱵᱤᱵᱷᱟᱜᱽ ᱠᱚᱫᱚ ᱒᱐᱑᱑-᱑᱒ ᱥᱮᱪᱮᱫ ᱥᱮᱨᱢᱟ ᱠᱷᱚᱱ ᱑᱒ ᱜᱚᱴᱟᱱ ᱥᱮᱪᱮᱛᱟᱱ ᱵᱤᱵᱷᱟᱜᱽ (ᱵᱟᱝᱞᱟ, ᱥᱟᱱᱛᱟᱲᱤ, ᱤᱝᱞᱤᱥ, ᱥᱚᱸᱥᱠᱨᱤᱛ, ᱱᱟᱜᱟᱢ, ᱨᱟᱡᱽᱟᱹᱨᱤ ᱥᱟᱬᱮᱥ, ᱧᱮᱱᱮᱞ, ᱥᱮᱪᱮᱫ, ᱯᱷᱤᱡᱤᱠᱥ, ᱠᱮᱢᱤᱥᱴᱨᱤ, ᱮᱞᱠᱷᱟ ᱥᱟᱬᱮᱥ ᱟᱨ ᱵᱮᱯᱟᱨ) ᱤᱫᱤ ᱠᱟᱛᱮ ᱪᱟᱹᱞᱩ ᱟᱠᱟᱱᱟ᱾ ᱪᱟᱞᱟᱣ ᱮᱱᱟ ᱥᱮᱨᱢᱟ ᱢᱩᱸᱫᱽ ᱨᱮ ᱩᱛᱷᱱᱟᱹᱣ ᱟᱨ ᱞᱟᱦᱟᱱᱛᱤ ᱨᱮᱭᱟᱜ ᱦᱚᱨ ᱰᱟᱦᱟᱨ ᱩᱭᱦᱟᱹᱨ ᱠᱟᱛᱮ ᱠᱟᱹᱣᱰᱤᱭᱟᱹᱨᱤ, ᱥᱟᱶᱛᱟ ᱥᱟᱬᱮᱥ (ᱥᱚᱥᱤᱭᱚᱞᱚᱡᱤ), ᱟᱹᱫᱤᱵᱟᱹᱥᱤ ᱯᱚᱲᱦᱚᱱ (ᱴᱨᱟᱭᱵᱟᱞ ᱴᱥᱟᱰᱤᱥ), ᱚᱛᱱᱚᱜ, ᱡᱩᱞᱚᱡᱤ, ᱵᱚᱴᱟᱱᱤ ᱟᱨ ᱢᱚᱱ ᱥᱟᱬᱮᱥ ᱞᱮᱠᱟᱱ ᱵᱤᱵᱷᱟᱜᱽ ᱠᱚ ᱥᱮᱞᱮᱫ ᱠᱟᱛᱮ ᱑᱙ ᱜᱚᱴᱟᱱ ᱵᱤᱵᱷᱟᱜᱽ ᱦᱩᱭ ᱟᱠᱟᱱᱟ᱾

ᱠᱮᱢᱯᱟᱥ ᱟᱨ ᱴᱷᱟᱶ
ᱟᱹᱛᱩ ᱴᱚᱴᱷᱟ ᱟᱲᱮ ᱥᱮᱫ ᱨᱮ ᱢᱮᱱᱟᱜ ᱱᱚᱣᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱭᱟᱜ ᱜᱩᱴ ᱮᱨᱤᱭᱟ ᱫᱚ ᱑᱒.᱘᱖ ᱮᱠᱚᱨ᱾

ᱱᱚᱣᱟ ᱠᱮᱢᱯᱟᱥ ᱫᱚ ᱯᱩᱨᱩᱞᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱯᱩᱨᱩᱞᱤᱭᱟᱹ-ᱨᱟᱺᱪᱤ ᱡᱟᱹᱛᱤᱭᱟᱹᱨᱤ ᱥᱚᱨᱚᱠ (ᱡ.ᱥ ᱓᱒) ᱟᱲᱮ ᱨᱮ ᱢᱮᱱᱟᱜᱼᱟ᱾ ᱱᱚᱣᱟ ᱫᱚ ᱯᱩᱨᱩᱞᱤᱭᱟᱹ ᱨᱮᱞ ᱥᱴᱮᱥᱚᱱ ᱠᱷᱚᱱ ᱗ ᱠᱤᱢᱤ ᱟᱨ ᱯᱩᱨᱩᱞᱤᱭᱟᱹ ᱵᱟᱥ ᱥᱴᱮᱱᱰ ᱠᱷᱚᱱ ᱓ ᱠᱤᱢᱤ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ᱾ ᱟᱡᱚᱫᱤᱭᱟᱹ ᱵᱩᱨᱩ ᱱᱚᱣᱟ ᱠᱮᱢᱯᱟᱥ ᱠᱷᱚᱱ ᱟᱹᱰᱤ ᱵᱷᱟᱜᱮ ᱞᱮᱠᱟ ᱜᱮ ᱧᱮᱞ ᱧᱟᱢᱚᱜᱼᱟ᱾

ᱜᱚᱱᱚᱴᱷᱚᱱ ᱟᱨ ᱪᱟᱪᱞᱟᱣ ᱠᱚ
ᱪᱟᱪᱞᱟᱣ
ᱥᱤᱫᱚ ᱠᱟᱹᱱᱦᱩ ᱵᱤᱨᱥᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱ ᱵᱷᱟᱭᱤᱥ-ᱪᱟᱱᱥᱤᱞᱟᱨ ᱜᱮ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱ ᱢᱩᱬ ᱪᱟᱪᱞᱟᱣᱤᱡ ᱫᱚ ᱠᱟᱱᱟᱭ᱾ ᱫᱤᱯᱚᱠ ᱠᱩᱢᱟᱨ ᱠᱚᱨ ᱫᱚ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱ ᱱᱤᱛᱚᱜᱤᱡ ᱵᱷᱟᱭᱤᱥ-ᱪᱟᱱᱥᱤᱞᱟ ᱠᱟᱱᱟᱭ᱾

 ᱥᱟᱱᱟᱢ ᱵᱷᱟᱭᱤᱥ-ᱪᱟᱱᱥᱤᱞᱟᱨ ᱠᱚᱣᱟᱜ ᱛᱟᱹᱞᱠᱟᱹ ᱮᱞ. ᱧᱩᱛᱩᱢ ᱑. ᱯᱨᱚᱯᱷ. ᱛᱚᱯᱚᱛᱤ ᱢᱩᱠᱷᱟᱨᱡᱤ᱒.ᱯᱨᱚᱯᱷ. ᱥᱚᱢᱤᱛᱟ ᱢᱟᱱᱱᱟ᱓.ᱯᱨᱚᱯᱷ. ᱫᱤᱯᱚᱠ ᱨᱚᱧᱡᱚᱱ ᱢᱚᱱᱰᱚᱞ᱔.ᱯᱨᱚᱯᱷ. ᱫᱤᱯᱚᱠ ᱠᱩᱢᱟᱨ ᱠᱚᱨ (ᱱᱤᱛ)
ᱯᱷᱮᱠᱟᱞᱴᱤᱥ ᱟᱨ ᱵᱤᱵᱷᱟᱜᱽ ᱠᱚ
ᱥᱤᱫᱚ ᱠᱟᱹᱱᱦᱩ ᱵᱤᱨᱥᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱒᱒ ᱜᱚᱴᱟᱱ ᱵᱤᱵᱷᱟᱜᱽ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱯᱮᱭᱟ ᱯᱷᱮᱠᱟᱞᱴᱤᱥ ᱨᱮ ᱦᱟᱹᱴᱤᱧ ᱟᱠᱟᱱᱟ: ᱥᱟᱬᱮᱥ, ᱟᱨᱴᱥ ᱥᱮ ᱵᱮᱯᱟᱨ᱾

 ᱥᱟᱬᱮᱥ

ᱱᱚᱣᱟ ᱯᱷᱮᱠᱟᱞᱴᱤ ᱨᱮᱫᱚ ᱵᱚᱴᱟᱱᱤ, ᱯᱷᱤᱡᱤᱠᱥ, ᱠᱮᱢᱤᱥᱴᱨᱤ, ᱮᱞᱠᱷᱟ ᱥᱟᱬᱮᱥ, ᱠᱚᱢᱯᱤᱭᱩᱴᱟᱨ ᱥᱟᱬᱮᱥ, ᱢᱚᱱ ᱥᱟᱬᱮᱥ, ᱚᱛᱱᱚᱜ ᱟᱨ ᱡᱩᱞᱚᱡᱤ ᱵᱤᱵᱷᱟᱜᱽ ᱥᱮᱞᱮᱫ ᱢᱮᱱᱟᱜᱼᱟ᱾

 ᱟᱨᱴᱥ ᱟᱨ ᱥᱟᱶᱛᱟ ᱥᱟᱬᱮᱥ

ᱱᱚᱣᱟ ᱯᱷᱮᱠᱟᱞᱴᱤ ᱨᱮᱫᱚ ᱮᱱᱛᱷᱨᱚᱯᱚᱞᱚᱡᱤ ᱟᱨ ᱴᱨᱟᱭᱵᱟᱞ ᱴᱥᱟᱰᱤᱥ, ᱵᱟᱝᱞᱟ, ᱥᱟᱱᱛᱟᱲᱤ, ᱤᱝᱞᱤᱥ, ᱥᱚᱸᱥᱠᱨᱤᱛ, ᱱᱟᱜᱟᱢ ᱨᱟᱡᱽᱟᱹᱨᱤ ᱥᱟᱬᱮᱥ, ᱧᱮᱱᱮᱞ, ᱥᱮᱪᱮᱫ, ᱠᱟᱹᱣᱰᱤᱭᱟᱹᱨᱤ, ᱡᱟᱨᱱᱟᱞᱤᱡᱚᱢ ᱟᱨ ᱢᱟᱥ ᱠᱚᱢᱤᱭᱩᱱᱤᱠᱮᱥᱚᱱ (ᱠᱷᱚᱵᱚᱨᱤᱭᱟᱹ ᱟᱨ ᱥᱟᱸᱜᱮ ᱥᱟᱹᱜᱟᱹᱭ), ᱠᱩᱲᱢᱟᱞᱤ ᱟᱨ ᱥᱟᱶᱛᱟ ᱥᱟᱬᱮᱥ (ᱥᱚᱥᱤᱭᱚᱞᱚᱡᱤ) ᱵᱤᱵᱷᱟᱜᱽ ᱥᱮᱞᱮᱫ ᱢᱮᱱᱟᱜᱼᱟ᱾

 ᱵᱮᱯᱟᱨ

ᱱᱚᱣᱟ ᱯᱷᱮᱠᱟᱞᱴᱤ ᱨᱮᱫᱚ ᱵᱮᱯᱟᱨ (ᱠᱚᱢᱟᱨᱥ) ᱟᱨ ᱢᱟᱥᱴᱟᱨ ᱚᱯᱷ ᱵᱤᱥᱱᱮᱥ ᱮᱰᱢᱤᱱᱤᱥᱥᱴᱨᱮᱥᱚᱱ (ᱵᱮᱯᱟᱨ ᱪᱟᱪᱞᱟᱣ ᱨᱮ ᱢᱟᱥᱴᱟᱨ) (ᱮᱢ.ᱵᱤ.ᱮ) ᱵᱤᱵᱷᱟᱜᱽ ᱥᱮᱞᱮᱫ ᱢᱮᱱᱟᱜᱼᱟ᱾

ᱡᱚᱯᱲᱟᱣ
ᱥᱤᱫᱚ ᱠᱟᱹᱱᱦᱩ ᱵᱤᱨᱥᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ (ᱥ.ᱠ.ᱵ.ᱡ.ᱵ) ᱨᱮᱭᱟᱜ ᱫᱚ ᱯᱩᱨᱩᱞᱤᱭᱟᱹ ᱨᱮᱱᱟᱜ ᱠᱚᱞᱮᱡᱽ ᱠᱚ ᱪᱮᱛᱟᱱ ᱨᱮ ᱪᱟᱪᱞᱟᱣ ᱫᱟᱲᱮ ᱢᱮᱱᱟᱜ ᱛᱟᱭᱟ᱾ ᱱᱚᱣᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱩᱢᱩᱞ ᱨᱮ ᱓᱑ ᱜᱚᱴᱟᱱ ᱠᱚᱞᱮᱡᱽ ᱢᱮᱱᱟᱜᱼᱟ᱾ ᱚᱱᱟᱠᱚ ᱢᱩᱸᱫᱽ ᱨᱮ ᱒᱑ ᱜᱚᱴᱟᱱ ᱫᱚ ᱰᱤᱜᱽᱨᱤ ᱠᱚᱞᱮᱡᱽ ᱟᱨ ᱜᱮᱞ ᱜᱚᱴᱟᱱ ᱫᱚ ᱵᱤ.ᱮᱰ. ᱠᱚᱞᱮᱡᱽ ᱟᱨ ᱯᱷᱨᱚᱯᱷᱮᱥᱚᱱᱟᱞ ᱠᱚᱞᱮᱡᱽ ᱠᱟᱱᱟ᱾

ᱯᱚᱲᱦᱚᱱ
ᱵᱷᱩᱨᱛᱤ
ᱢᱤᱫ ᱦᱚᱲ ᱪᱮᱛᱟᱱ ᱛᱟᱱᱟᱞᱟ (᱑᱐+᱒) ᱟᱨ ᱜᱽᱨᱮᱡᱩᱭᱮᱥᱚᱱ (᱑᱐+᱒+᱓) ᱯᱟᱥ ᱛᱟᱭᱚᱢ ᱟᱱᱰᱟᱨᱜᱽᱨᱮᱡᱩᱭᱮᱴ ᱟᱨ ᱯᱳᱥᱴ ᱜᱨᱮᱡᱩᱭᱮᱴ ᱠᱳᱨᱥ ᱞᱟᱹᱜᱤᱫ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱭ ᱵᱷᱩᱨᱛᱤ ᱫᱟᱲᱮᱭᱟᱜᱼᱟ᱾ Ph.D ᱛᱷᱚᱠ ᱨᱮ ᱵᱷᱩᱨᱛᱤ ᱞᱟᱹᱜᱤᱫ ᱫᱚ, ᱢᱤᱫ ᱦᱚᱲ ᱱᱮᱥᱟᱱᱟᱞ ᱮᱞᱤᱡᱮᱵᱤᱞᱤᱴᱤ ᱴᱮᱥᱴ (ᱮᱱ.ᱤ.ᱴᱤ) ᱵᱤᱱᱤᱰ ᱟᱨᱵᱟᱝᱠᱷᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱦᱚᱛᱮᱛᱮ ᱦᱩᱭᱩᱜ ᱨᱤᱥᱟᱨᱪ ᱠᱳᱣᱟᱞᱤᱯᱷᱟᱭᱤᱝ ᱴᱮᱥᱴ (ᱟᱨ.ᱤ.ᱴᱤ) ᱨᱮ ᱯᱟᱥ ᱦᱩᱭᱩᱜ ᱛᱟᱭᱟ᱾

ᱰᱤᱯᱞᱳᱢᱟ ᱟᱨ ᱥᱟᱨᱴᱤᱯᱷᱤᱠᱮᱴ ᱠᱳᱨᱥ
ᱱᱟᱱᱟᱼᱦᱩᱱᱟᱹᱨ ᱟᱱᱰᱟᱨᱜᱽᱨᱮᱡᱩᱭᱮᱴ ᱟᱨ ᱯᱳᱥᱴ ᱜᱨᱮᱡᱩᱭᱮᱴ ᱠᱳᱨᱥ ᱠᱚ ᱥᱟᱶᱛᱮ ᱥ.ᱠ.ᱵ.ᱡ.ᱵ ᱨᱮ ᱱᱟᱱᱟᱼᱦᱩᱱᱟᱹᱨ ᱰᱤᱯᱞᱳᱢᱟ ᱟᱨ ᱥᱟᱨᱴᱤᱯᱷᱤᱠᱮᱴ ᱠᱳᱨᱥ ᱦᱚᱸ ᱠᱚᱨᱟᱣ ᱦᱩᱭᱩᱜ ᱠᱟᱱᱟ᱾ ᱰᱤᱜᱽᱨᱤ ᱛᱷᱚᱠ ᱨᱮᱭᱟᱜ ᱠᱳᱨᱥ ᱠᱚ ᱠᱷᱚᱱ ᱫᱚ ᱱᱚᱣᱟ ᱠᱚ ᱠᱳᱨᱥ ᱨᱮᱭᱟᱜ ᱚᱠᱛᱚ ᱠᱚ ᱠᱷᱟᱴᱚ ᱜᱮᱭᱟ᱾ ᱵᱤᱥᱮᱥ ᱠᱟᱭᱛᱮ, ᱱᱚᱸᱰᱮ ᱢᱤᱫ ᱥᱮᱨᱢᱟ ᱨᱮᱭᱟᱜ ᱪᱷᱳᱶ ᱮᱱᱮᱡ ᱟᱨ ᱡᱷᱩᱢᱩᱨ ᱨᱮ ᱰᱤᱯᱞᱳᱢᱟ ᱠᱳᱨᱥ ᱪᱟᱞ ᱦᱩᱭᱩᱜ ᱠᱟᱱᱟ᱾ ᱱᱚᱸᱰᱮ ᱫᱚ ᱟᱨᱦᱚᱸ ᱱᱚᱣᱟ ᱴᱚᱴᱷᱟ ᱨᱮᱭᱟᱜ ᱛᱷᱟᱱᱤᱛ ᱩᱯᱨᱩᱢ ᱨᱩᱠᱷᱤᱭᱟᱹ ᱫᱚᱦᱚᱭ ᱨᱮᱭᱟᱜ ᱵᱷᱮᱜᱟᱨ ᱵᱷᱮᱜᱟᱨ ᱥᱟᱛᱟᱢ ᱪᱮᱛᱟᱱ ᱨᱮ ᱥᱟᱨᱴᱤᱯᱷᱤᱠᱮᱴ ᱠᱳᱨᱥ ᱦᱚᱸ ᱠᱚᱨᱟᱣ ᱦᱩᱭᱩᱜ ᱠᱟᱱᱟ᱾ ᱱᱚᱣᱟ ᱜᱮ ᱱᱚᱝᱠᱟᱱ ᱢᱤᱫ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱟᱱᱟ ᱡᱟᱦᱟᱸ ᱨᱮ ᱠᱩᱨᱢᱟᱹᱞᱤ ᱯᱟᱹᱨᱥᱤ ᱟᱨ ᱥᱟᱱᱛᱟᱲᱤ ᱪᱤᱠᱤᱵᱤᱨᱫᱟᱹ (ᱥᱠᱨᱤᱯᱴᱚᱞᱚᱡᱤ) ᱨᱮᱭᱟᱜ ᱥᱟᱨᱴᱤᱯᱷᱤᱠᱮᱴ ᱠᱳᱨᱥ ᱪᱟᱞ ᱦᱩᱭᱩᱜ ᱠᱟᱱᱟ᱾

ᱢᱟᱹᱱ
ᱱᱮᱥᱟᱱᱟᱞ ᱮᱥᱮᱥᱢᱮᱱᱴ ᱮᱱᱰ ᱮᱠᱨᱮᱰᱮᱴᱮᱥᱚᱱ ᱠᱟᱭᱩᱱᱥᱤᱞ (ᱮᱱ.ᱮ.ᱮ.ᱥᱤ) ᱦᱚᱛᱮᱛᱮ ᱥᱤᱫᱚ ᱠᱟᱹᱱᱦᱩ ᱵᱤᱨᱥᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ (ᱥ.ᱠ.ᱵ.ᱡ.ᱵ) ᱫᱚ B+ ᱜᱽᱨᱮᱰ ᱢᱟᱹᱱ ᱮᱢ ᱦᱩᱭ ᱟᱠᱟᱱᱟ᱾

ᱥᱟᱹᱠᱷᱟᱹᱭᱟᱹᱛ

ᱛᱷᱚᱠ: ᱥᱤᱫᱚ ᱠᱟᱹᱱᱦᱩ ᱵᱤᱨᱥᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱛᱷᱚᱠ: ᱯᱩᱨᱩᱞᱤᱭᱟᱹ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮ ᱥᱟᱱᱛᱟᱲᱤ ᱯᱟᱲᱦᱟᱣ ᱦᱩᱭᱩᱜ ᱠᱟᱱ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱚ
ᱛᱷᱚᱠ:ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱛᱷᱚᱠ: ᱯᱩᱨᱩᱞᱤᱭᱟᱹ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ